Carita Mula-Mula 

Mulai dari Tuhan Allah bekin langit deng bumi 



Tuhan Allah bekin langit, bumi deng dia pung isi dong 

"I ^ Mula-mula Tuhan Allah bekin langit deng bumi. 

^Itu waktu, bumi balom jadi, deng samua masi harba- 
biruk. Yang ada, aer. Deng galap gulita tutu ame sang dia. 
Tuhan pung Roh ada bajalan di atas itu aer. ^ 

^Ais, Tuhan Allah omong bilang, "Musti ada tarang." 
Omong abis bagitu ju, tarang ada. ^ Lia itu tarang, ju Dia 
pung hati sanang, tagal apa yang Dia su bekin tu, 
memang bae. Ais Dia kasi pisa itu tarang dari galap, ko 
satu-satu ada pung waktu sandiri. ^ Dia kasi nama tarang 
tu, 'siang', deng galap tu, 'malam'. Itu hari partama. 

^'^Ais Tuhan Allah omong lai bilang, "Musti ada tampa 
kosong ko kasi pisa aer. Andia ko ada aer di bagian atas, 
deng ada aer di bagian bawa." Omong abis bagitu ju, itu 
aer tabagi dua. ^ Ais Dia kasi nama aer di bagian atas tu, 
'langit'. Itu hari kadua. 

^ Ais Tuhan Allah omong lai bilang, "Aer di bagian bawa tu 
musti takumpul di satu tampa, ko biar ada tana karing." 
Omong abis bagitu ju, tana karing ada. ^^Ais tana karing 
tu, Dia kasi nama 'darat'; deng aer yang takumpul tu, 
Dia kasi nama 'laut'. Lia itu samua, ju Dia pung hati 
sanang, tagal apa yang Dia su bekin tu, memang bae. 
^^Ais Tuhan Allah omong lai bilang, "Darat musti kasi 
kaluar tanaman. Musti ada tanaman yang baboa, yang 



1:2: Bahasa Ibrani di sini, dia pung arti bisa macam-macam ke Tuhan pung Roh' 
ko 'angin dari Tuhan', ko 'kuasa dari Tuhan'. 

babiji, deng yang badaon ijo. Biar ko satu-satu tanaman 
kasi kaluar dia pung hasil iko dia pung macam." Omong 
abis bagitu ju, samua tanaman jadi. ^^Di darat, tanaman- 
tanaman dong kasi kaluar dong pung hasil iko satu-satu 
pung macam. Lia itu samua, ju Dia pung hati sanang, 
tagal apa yang Dia su bekin tu, memang bae. ^^Itu hari 
katiga. 

^^-^^Ais Tuhan Allah omong lai bilang, "Di bagian atas tu, 
musti ada macam-macam barang tarang ko bekin tarang 
ini bumi. Musti ada yang kasi tarang waktu siang, deng 
musti ada laen yang kasi tarang waktu malam. Dong 
samua jadi tanda ko biar bisa itong hari, taon, deng 
musim." Omong abis bagitu ju, samua barang tarang ada. 
^^ Ais ju Dia bekin dua macam barang tarang yang besar. 
Yang lebe besar, kasi tarang waktu siang; yang lebe kici, 
kasi tarang waktu malam. Dia ju bekin bintang-bintang 
dong. ^"7 Dia ator itu barang dong di langit, ko dong 
senter kasi tarang bumi. ^^Ais dong kasi tarang waktu 
siang, deng kasi tarang waktu malam. Deng bagitu, dong 
kasi pisa tarang dari galap. Lia itu samua, ju Dia pung 
hati sanang, tagal apa yang Dia su bekin tu, memang bae. 
^^Itu hari ka'ampa. 

20 Ais Tuhan Allah omong lai bilang, 
" Musti ada macam-macam 
binatang yang idop dalam aer . 
Deng musti ada macam-macam 
burung yang tarbang di atas 
bumi." 2^ Ais Dia bekin samua 
macam ikan deng binatang besar 
yang idop di aer. Dia ju bekin 
samua macam burung yang 
tarbang di langit. Lia itu samua, ju 
Dia pung hati sanang, tagal apa 
yang Dia su bekin tu, memang 

bae. 2^Ais Dia omong kasi berkat sang itu binatang dong 
samua, bilang, "Ikan dong musti tamba banya, ko bekin 
ponu aer di mana-mana. Deng burung dong ju musti 
lamba banya. " ^3 itu hari kalima. 

2^-25 Ais T ^han Allah omong lai bilang, "Musti ada macam- 
macam binatang yang idop di darat. Andia binatang 
piara, binatang liar, deng binatang marayap di tana, satu- 
satu deng dia pung macam." Omong abis bagitu ju, 
samua binatang ada. Lia itu samua, ju Dia pung hati 
sanang, tagal apa yang Dia su bekin tu, memang bae, 

^^Ais Tuhan Allah omong lai bilang, "Mari ko Kotong 
bekin manusia iko Kotong pung model. Biar dong urus 
deng ator samua ikan di laut, samua burung di langit, 
samua binatang piara, deng samua binatang laen dong 
yang idop di bumi." 

2^ Ju Dia bekin manusia iko Dia pung model. Dia bekin sang 
dong, laki-laki deng parampuan. ^^Ju Dia omong kasi 
berkat sang dong bilang, "Bosong musti barana tamba 

bam-banya, ko bekin ponu ini dunya, deng ator sang dia. 
Beta ju kasi hak sang bosong ko urus ikan-ikan, burung- 
burung, deng samua binatang di darat. ^^ Dengar bae-bae! 
Beta kasi sang bosong makanan macam-macam di ini 
dunya. Andia: tanaman yang baboa, yang babiji, deng 
yang badaon ijo. ^^Beta ju kasi samua macam tanaman, 
ko jadi samua macam binatang pung makanan. Ada 
makanan buat binatang piara, binatang liar, binatang 
marayap, deng burung-burung dong." Omong abis bagitu 
ju, samua macam makanan ada. ^^ Lia itu samua, ju Dia 
pung hati sanang, tagal apa yang Dia su bekin tu, 
memang talalu bae. Itu hari ka'anam. 

21 Deng bagitu, Tuhan Allah bekin ame langit deng bumi, 
deng dia pung isi dong samua. 

2 Dia karja abis samua, ju dia pung beso, pas deng hari 
katuju, Dia barenti. ^Deng bagitu, Dia bekin hari katuju 
jadi hari besar dari hari-hari laen dong. Dia ator bagitu, 
tagal Dia su bekin abis Dia pung karja, ais di hari katuju 
Dia istirahat. "^^ Tuhan Allah bekin langit deng bumi pung 
carita, andia bagitu. 

Tuhan Allah bekin laki-laki deng parampuan 

4^ Waktu Tuhan Allah baru mulai bekin langit deng bumi tu, 
5 balom ada tanaman apa-apa, tagal Dia balom kasi turun ujan. 
Deng balom ada manusia yang bekin kabon. ^Itu waktu, yang 
ada cuma kabut yang nae dari tana ko bekin basa bumi. ^ Ais ju 
Tuhan Allah ame tana sadiki, ko bekin ame jadi manusia. Ais 
Dia fuu kasi maso napas pi dalam dia pung lobang idong, ju itu 
manusia idop memang. 

8 Ais itu, Tuhan Allah buka ame satu kabon di tana Eden, di 
sabla matahari nae. Ju Dia kasi itu manusia ko tenga di itu 
kabon. ^Di dalam itu kabon, Dia su kasi idop macam-macam 
pohon yang bagus, deng yang orang dapa makan deng enak. 
Dia ju kasi idop dua macam pohon di itu kabon pung tenga- 

tenga. Kalo orang makan dari pohon yang satu pung boa, dia 
dapa idop tarus. Ma kalo orang makan dari pohon yang satu lai 
pung boa, dia bisa tau mana yang bae deng mana yang jahat, 

i^Ada kali satu di situ, yang malele pi di itu kabon. Itu kali 
bacabang ampa. ^^Dia pung cabang partama, nama Pison. Itu 
cabang bataputar kuliling tana Hawila, yang ada banya mas. 
^^Di situ, ada mas barisi, ada pohon yang dia pung dara 
wangi, deng ada batu mangkilat. ^^Itu kali pung cabang kadua, 
nama Gihon. Itu cabang bataputar kuliling tana Kus. * ^'♦Dia 
pung cabang katiga, nama Tigris. Ini cabang ni, jadi batas di 
tana Asyur** pung sabla matahari nae. Dia pung cabang 
ka'ampa, nama Efrat. 

i^TUHAN Allah kasi itu manusia tenga di Eden, ko dia urus 
bae-bae itu kabon. ^^Ju Dia parenta sang itu manusia, bilang, 
"Lu bole makan boa apa sa, dari samua pohon di ini kabon. 
^"7 Ma ada satu yang lu sonde bole makan. Andia, itu pohon 
yang kasi tau mana yang bae deng mana yang jahat. Kalo lu 
makan, lu pasti mati." 

^^Ais TuHAN Allah omong lai bilang, "Sonde bae kalo ini 
manusia idop sandiri. Jadi Beta mau bekin kasi dia, satu taman 
yang pas deng dia." 

19-20 Itu waktu, TuHAN Allah ra'u ame tana sadiki, ko bekin 
ame macam-macam binatang deng burung. Ais Dia antar bawa 
itu binatang deng burung dong pi di itu orang, ko biar dia kasi 
nama sang dong. Tarus, itu orang kasi nama itu binatang deng 
burung dong, satu-satu deng dia pung nama. Ma dia sandiri 
balom dapa satu taman yang pas deng dia. 

^^ Ais itu, TuHAN Allah bekin itu orang ko tidor sonu. Waktu 
dia ada tidor, Tuhan ame dia pung tulang rebis satu, ais tutu 
kambali itu luka. 22 D^j-i jtu tulang tu, Dia bekin jadi 



"2:13: Dolu» ini tana pung nama 'Kus'. Sakarang dia bagian dari negara Etiopia, 
deng negara Sudan, yang ada di Afrika pung matahari nae. 
2:14: Asyur tu, negara yang sakarang, nama 'Iraq*. 

parampuan. Ais Dia sarakan itu parampuan pi di itu orang. 
23 Lia itu parampuan, ju itu orang bilang, 

"Na! Ini dolo! Ini baru pas deng beta! 

Dia pung tulang sama deng beta pung tulang. 

Deng dia pung daging ju sama deng beta pung 
daging. 
Tagal dia tu jadi dari laki-laki, andia ko beta kasi nama 
sang dia 'parampuan'." * 
-"* Tagal itu, laki-laki musti kasi tenga dia pung papa deng 
dia pung mama, 

ko pi idop satu hati deng dia pung bini, 
te dong dua su jadi satu. 

25 Itu waktu, dong dua ada talanjang bulat, ma dong sonde ada 
rasa malu sadiki ju. 

Manusia sonde mau dengar sang Tuhan Allah 

31 Dari samua binatang yang Tuhan Allah su bekin di ini 
dunya, ular yang paling pintar putar-balek. Satu kali, ada 
ular yang tanya sang itu parampuan bilang, "Batul, ko? Tuhan 
Allah ada larang bilang, 'Bosong sonde bole makan boa dari 



*2:23: Dalain bahasa Ibrani, laki-laki bilang *ish\ Deng parampuan bilang 'isha\ 
.Jadi di sini dong ada maen kata, bilang "isha (parampuan) jadi dari ish (laki-laki)." 

pohon-pohon di ini kabon, wuang?' " 

^-^Itu parampuan balas, bilang, "Sonde! Botong bole makan! 
Ma ada satu pohon di tenga kabon sa, yang Tuhan Allah larang 
botong makan. Dia bilang botong sonde bole makan, deng 
sonde bole sonto dia pung boa, te nanti botong mati. " 

"^Ma itu ular manyao, bilang, "We, itu sonde batul! Bosong 
sonde mati! ^ Tuhan Allah memang larang bagitu, tagal Dia su 
tau, kalo bosong makan itu boa, bosong jadi pintar sama ke 
Dia. Andia, tau mana yang bae, deng mana yang jahat." 

^Ais, itu parampuan lia te itu pohon pung bagus lai, deng dia 
pung boa tingka ke enak sakali. Ju dia pikir bilang, "Kalo beta 
makan ini boa, tantu beta jadi pintar." Ais dia ketu itu boa, ju 
dia makan. Ais dia bawa kasi dia pung laki, deng dia ju iko 
makan. '^ Makan abis ju, takuju sa dong tau bilang dong dua 
ada talanjang bulat. Andia ko dong natok daon ko tutu dong 
pung talanjang. 

^ Dia pung sore, ju dong dengar Tuhan Allah ada bajalan di 
itu kabon. Ais dong pi sambunyi di balakang pohon, ko biar 
Tuhan sonde dapa lia sang dong. ^ Ma Tuhan Allah pange itu 
laki-laki bilang, "We! Adam, lu ada di mana?" 

*^Itu laki-laki manyao bilang, "Beta ada dengar Tuhan pung 
suara di sini. Ma beta malu, te beta ada talanjang. Andia ko 

beta lari sambunyi." 

i^Ais Tuhan bilang, "Sapa yang kasi tau bilang lu ada 
talanjang? Karmana? Tantu lu su makan itu boa yang beta 
larang, wuang?" 

^^Dia manyao bilang, "Ini parampuan yang Tuhan kasi ko 
bataman deng beta tu, dia yang kasi itu boa ko beta makan!" 

>^Ais ju Tuhan Allah omong deng itu parampuan bilang, 
"Akurang ko lu bekin bagitu?" 

Ju itu parampuan manyao bilang, "Ko ular tipu ame sang beta 
na! Andia ko beta makan itu boa, suda ma." 

Tuhan Allah kasi kutuk sang dong 

^"^ Ais itu, ju Tuhan Allah kasi kutuk itu ular bilang, 

"Tagal lu pung bekin ni, Beta kasi hukum sang lu, lebe 
barat dari samua binatang yang laen, Mulai sakarang 
sampe lu mati, lu cuma tau marayap deng lu pung paru 
sa, deng lu tau makan di tana sa. ^^ Beta bekin lu deng ini 
parampuan bamusu tarus. Deng bosong dua pung turunan 
dong, ju bagitu. Lu pung turunan nanti gigi ame orang 
pung tumit. Ma dia pung turunan satu, nanti titi bekin 
ancor lu pung kapala. " 

1^ Ais itu Tuhan Allah kasi tau itu parampuan bilang, 

"Nanti Beta tamba lu pung susa waktu dudu pani, deng tamba 
saki waktu lu barana. Ma biar bagitu, ju lu masi rindu tanis 
sang lu pung laki. Deng dia yang ator sang lu." 

^"^ Ais Tuhan kasi tau itu laki-laki bilang, 

"Lu sonde iko Beta pung parenta, ma iko lu pung bini pung 
mau, sampe lu makan itu boa yang Beta su larang tu. 
Andia ko lu ju kan^ hukum. Deng tana ju kana hukum. 
Mulai sakarang sampe lu mati, lu musti karja banting 
tulang bale tana, ko lu bisa dapa makan. Deng karja 

bagitu, baru lu dapa idop. ^^Bmr lu tanam macam- 
macam, ma tana cuma kasi kaluar duri deng onak sa. 
i^Ais lu musti karja banting tulang, baru tana kasi lu 
makan. Lu musti karja pares karingat bagitu sampe mati. 
Beta bekin ame sang lu dari tana. Jadi kalo lu mati, lu 
kambali pi jadi tana lai. " 

^^Abis itu, Adam kasi nama dia pung bini 'Hawa', te dia tu, 
samua orang yang idop pung mama. * 

2^ Abis TuHAN Allah bekin pakean dari binatang pung kulit, ko 
kasi dong duapake. 



Tuhan Allah usir kasi kaluar Adam deng Hawa 

22Ais Tuhan Allah omong bilang, 

"Sakarang ini orang dong su tau 

mana yang bae, deng mana yang 

jahat, sama ke Kotong. Jang sampe 

dong ju makan boa dari itu pohon 

M "''V^^^^/^ i llly^^S kasi dong idop tarus." 23 Ais ju 

Jr^^^^^^ (jSbh \|| ^^^ ^^^^ ^^^^ kaluar sang dong dari 

C\Ai n^^k Jlo »!• itu kabon di Eden, ko dong pi di 

Itampa laen, idop deng bale tana. Te 
' manusia asal dari tana, jadi dong ju 
musti idop dari tana. 24Usir abis. ju 
Tuhan suru Dia pung ana bua 
basayap dari sorga dong,** ko pi jaga 
di itu kabon pung sabla matahari nae. 
Dong pegang kalewang yang ta'ayun 
pi datang, yang manyala sama ke 
api. Tuhan suru dong tutu jalan 
maso, te Dia sonde mau orang dong ketu ame itu boa yang kasi 
dong idop tarus. 




3:20: Dalam bahasa Ibrani, 'adam' pung arti 'manusia'; deng *hawa' pung arti 
'yang idop'. 

3:24: Bahasa Ibrani bilang, Tuhan pung ana bua basayap dari sorga tu, 'kerubim'. 

